**Szakmai gyakorlati lehetőség Madridban az ENSZ Turisztikai Világszervezetének (UNWTO) központjában**

Az ENSZ Turisztikai Világszervezete által kínált 6 hónapos szakmai gyakorlati pozícióra pályázhatnak a **DE Gazdaságtudományi Karának** **hallgatói**, a pozíció részletei a mellékelt leírásban (Terms of Reference) szerepelnek.

A szakmai gyakorlathoz az UNWTO által biztosított havi 350 EUR ösztöndíj mellé **4 hónapos időszakra** ERASMUS+ szakmai gyakorlati mobilitási ösztöndíj is igényelhető a Debreceni Egyetem szervezésében, az Erasmus ösztöndíj havi összege 750 EUR. Amennyiben a hallgató jogosult rá, az Erasmus ösztöndíj mellé kiegészítő esélyegyenlőségi ösztöndíj is pályázható, melynek összege további 250 EUR/hó.

**A pályázatok benyújtási határideje: 2023. június 16. (péntek)**

A szakmai gyakorlat tervezett kezdő időpontja: 2023. szeptember 4.

A pályázattal kapcsolatban bővebb felvilágosítás kérhető a DE Nemzetközi Irodájától, kapcsolattartó: Gargya Katalin (Tel: 06 52 512 900/62412-es mellék, e-mail: gargya.katalin@unideb.hu)

A pályázók köre, pályázati feltételek:

* pályázatot nyújthatnak be a DE Gazdaságtudományi Kar hallgatói
* Elvárt nyelvismeret: anyanyelvi szintű magyar nyelvismeret és angol nyelvből felsőfokú, államilag akkreditált nyelvvizsga
* a spanyol nyelvtudás, illetve az UNWTO bármely más munkanyelvének ismerete előnyt jelenthet
* a Terms of Reference-ben leírt képességek megléte.

A nyertes pályázó kiválasztása több körben történik:

* a pályázati feltételeknek való megfelelést a DE GTK nemzetközi ügyekért felelős dékánhelyettese és a Nemzetközi Iroda vizsgálja (amelynek része lehet a pályázók személyes/online nyelvi meghallgatása), majd előzetes rangsort állít fel
* a rangsorban 1-3. helyet elért pályázatokat a DE megküldi rangsorolásra a fogadó félnek, amely fenntartja magának a jogot a pályázók további meghallgatására
* a pályázatról szóló végleges döntést az UNWTO hozza meg, az 1-3. rangsorolt jelentkezőkkel folytatott végső interjúk alapján

A pályázathoz benyújtandó dokumentumok:

* Kreditigazolás a tanulmányok során eddig teljesített félévekről,
* a hallgató nyelvtudását alátámasztó dokumentumok (a magyar anyanyelvről erre nincs szükség),
* egy 1-2 oldal terjedelmű, angol nyelvű motivációs levél
* angol nyelvű önéletrajz

Pályázat benyújtása:

https://docs.google.com/forms/d/e/1FAIpQLSebgACOdm3yOJ2eTo4q8bfQqelVUXw6UIKOBqOa8WE5nNZ-Sw/viewform?usp=sharing

A pályázat kiírói fenntartják maguknak a jogot a pályázati eljárás érvénytelenségének megállapítására.